હર્ષ કહે છે કે, ‘હું ઘરે જાઉં છું, સ્ક્રિપ્ટ વાચું છું અને મારા ક્રાફ્ટ પર કામ કરું છું. હું જિમ અને ડાન્સ ક્લાસમાં નથી જતો. હું સારી એક્ટિંગ કરવામાં માનું છું. સતત એક્ટિંગમાં કામ કરવાથી હું સારો એક્ટર બનીશ. મારો ડિરેક્ટર મારા પર વિશ્વાસ મૂકે છે તો મારે એ વિશ્વાસ પર ખરા ઉતરવાનું છે. મને વિશ્વાસ છે કે, એક દિવસ મારી ફિલ્મ ચાલશે ત્યારે લોકો કહેશે કે, જુઓ આ એક્ટરે અલગ પ્રકારની ફિલ્મમાં કામ કર્યું અને સફળ પણ થયો. જો મારી ફિલ્મ ‘ભાવેશ જોશી સુપરહીરો' નહિ ચાલે તો પણ મને કોઈ નુકસાન નથી. મેં વિક્રમાદિત્ય મોટવાણે જેવા ડિરેક્ટર અને અનુરાગ કશ્યપ જેવા પ્રોડ્યૂસરની સાથે મારી બીજી જ ફિલ્મમાં કામ કર્યું છે. તેમની પાસેથી મને ઘણું શીખવા મળ્યું છે.